શીર્ષક: કોરોનાની ગંભીર સ્થિતિ : જે હૉસ્પિટલમાં ભણાવતા હતા ત્યાં જ લાચાર સ્થિતિમાં ડૉક્ટરે ગુમાવ્યો જીવ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ડૉક્ટર જે કે મિશ્રા ગયા અઠવાડિયે કોરોનાથી સંક્રમિત થયા બાદ સ્વરૂપરાણી નહેરુ હૉસ્પિટલમાં દાખલ થયા હતા.

પ્રયાગરાજના જાણીતાં ડૉક્ટર રમા મિશ્રા ફોન પર વાત કરતી વખતે રડી પડે છે. તેઓ માત્ર એ કારણથી લાચાર નથી કે તેમના પતિએ તેમની આંખોની સામે હોસ્પિટલની કથિત બેદરકારી, ડૉક્ટરો અને કર્મચારીઓની ઉપેક્ષા અને સંસાધનોની અછતના કારણે દમ તોડી દીધો. તેમને એ વાતનો પણ અફસોસ છે કે ચાર રાત દરમિયાન તેમણે ડઝનેક લોકોને આવી રીતે જીવ ગુમાવતા જોવા પડ્યા.

80 વર્ષીય ડૉક્ટર રમા મિશ્રા પ્રયાગરાજનાં વિખ્યાત મહિલા રોગનિષ્ણાત છે. તેઓ અલ્હાબાદ (હવે પ્રયાગરાજ)ના મોતીલાલ નહેરુ મેડિકલ કૉલેજમાં પ્રોફેસર રહી ચૂક્યા છે. સ્વરૂપરાણી નહેરુ હૉસ્પિટલ આ જ મેડિકલ કૉલેજ સાથે સંલગ્ન છે. તેમના પતિ ડૉક્ટર જે કે મિશ્રા અને તેઓ બંને જણા ગયા અઠવાડિયે કોરોનાથી સંક્રમિત થયા બાદ સ્વરૂપરાણી નહેરુ હૉસ્પિટલમાં દાખલ થયા હતા.

Coronavirus દૂધની થેલી, વાસણો, પ્લાસ્ટિક પર અને હવામાં કેટલું જીવે છે?

ડૉક્ટર રમા મિશ્રા જણાવે છે, "કોવિડ રિપોર્ટ પૉઝિટિવ આવ્યા પછી શરૂઆતમાં અમે લોકો હોમ ક્વોરૅન્ટાઈનમાં જ રહ્યા. પરંતુ તેમનું ઑક્સિજન લેવલ ઘટી ગયું હતું. મેડિકલ કૉલેજના ડૉક્ટરોએ જ સલાહ આપી કે તેમને હૉસ્પિટલમાં દાખલ કરાવી દો. જોકે, હૉસ્પિટલમાં બેડની પણ બહુ અછત હતી. અમારા ઓળખિતા ડૉક્ટરોએ તેમના માટે પથારીની વ્યવસ્થા તો કરી દીધી, પરંતુ ત્યાર પછી ત્યાં જે સ્થિતિ હતી તે ભયંકર હતી."

ડૉક્ટર રમા મિશ્રા અને તેમના પતિ જે. કે. મિશ્રા 13 એપ્રિલે હૉસ્પિટલમાં ગયા. હૉસ્પિટલના કોવિડ વોર્ડમાં માત્ર એક પથારી મળી શકી.

ડૉક્ટર રમા મિશ્રાએ જણાવ્યું કે તે રાતે તેઓ ભોંયતળિયા પર સુતા રહ્યા કારણ કે તેમને બીજા દિવસે પથારી મળી હતી.

તેઓ કહે છે, "મને પથારી ન મળી. મને ઓક્સિજનની જરૂર ન હતી. મારો રિપોર્ટ પૉઝિટિવ હોવા છતાં મારી તબિયત ખરાબ ન હતી. તે રાતે ડૉક્ટર સાહેબને કોઈ ઇન્જેક્શન લગાવવામાં આવ્યું. પરંતુ તે કયું ઇન્જેક્શન છે તે અમને જણાવાયું નહીં. અમે પૂછ્યું તો પણ ન જણાવ્યું. બીજા દિવસે સવારે ફરી ઇન્જેક્શન આપવામાં આવ્યું. ત્યાં રાતના સમયે અમે જે જોયું તે બહુ ભયંકર હતું. આખી રાત દર્દીઓ ચીસો પાડતા રહ્યા. તેમને જોવા માટે કોઈ આવતું ન હતું. વચ્ચે વચ્ચે કોઈ નર્સ આવતી હતી અને ડૉક્ટર આવતા હતા ત્યારે ડૉક્ટરો ધમકાવીને બધાને ચૂપ કરાવી દેતા હતા. અથવા કોઈ ઇન્જેક્શન આપી દેતા હતા. તેમાંથી ઘણા લોકોને સવારે સફેદ કપડાંમાં...